35. schôdza NR SR - 6.deň - A. dopoludnia
Dátum: 2025-06-04
Poslanec: Števulová, Zuzana (PS)
Druh vystúpenia: Vystúpenie v rozprave

20. Dobrý deň, kolegovia, kolegyne, tak sa tu po 24 hodinách znovu stretávame. Musím povedať, že nič proti vám, pán minister Drucker, ale som nemilo prekvapená, že pán minister vnútra tu nie je, keďže máme tento zákon v skrátenom legislatívnom konaní. Je to zásadná novela zákona o pobyte cudzincov a vlastne ju tu schvaľujeme za tri dni. Je to vskutku nemilé, no ale teda čo už. Určite budem rada, keď mu budete tlmočiť, že na budúce by.... Chápem, že sú nejaké povinnosti, ale... (Reakcia navrhovateľa.) Ja viem, že nie je za tým zlý úmysel, len je to neštandardné, keď máme tu takýto dôležitý, takú dôležitú novelu v skrátenom legislatívnom konaní, a v podstate máme na to fakt že 24 hodín a pán minister nepríde. Aj poviem, že prečo, lebo som tak nemilo prekvapená, lebo teda včera sme sa bavili aj o nejakých možnostiach zmien v tejto novele. A ja, samozrejme, rozumiem, však včera sme dosť dlho riešili to obmedzenie podnikania, že teda z tohto sa neustúpi, ale sú tam niektoré drobné veci, ktoré podľa mňa by mohli byť upravené v záujme nejakej férovosti voči tým cudzincom, ktorí sami nemôžu za ten systém, a jedna z takých zmien, ktoré som ja navrhla, aby sa stali inak vlastne aj dobre, že ste tu, lebo sa týka vlastne absolventov tretieho stupňa vysokoškolského štúdia PhD. študentov, tak možno vás zaujme, že v zásade, pokiaľ tu máme cudzincov, ktorí absolvujú vysokoškolské vzdelanie na Slovensku, prvý alebo druhý stupeň, tak oni v súčasnosti môžu, samozrejme, podať na Slovensku žiadosť o zmenu účelu toho svojho prechodného pobytu na nejaký iný a v tom súčasnom znení zákona je tam, samozrejme, že aj absolventi tretieho stupňa toho vysokoškolského vzdelania. Však chceme tu tých vysokokvalifikovaných cudzincov. V tomto, v tejto novele sa však toto konkrétne ustanovenie § 31 vlastne prepisuje a vypadli tam práve tí PhD. absolventi, čiže tí by zrazu mali o zmenu účelu pobytu, tak napríklad si nájdu zamestnávateľa, po tom, čo to PhD. absolvujú, by mali požiadať, že vrátiť sa domov, požiadať na našom zastupiteľstve (povedané so smiechom) a potom zase prísť späť. Tak to som navrhla, že nech sa to tam doplní, lebo však je to úplné bláznovstvo, aby sme vysoko kvalifikovaných študentov, alebo teda absolventov tohto tretieho stupňa posielali domov, tak to verím, že by sa snáď našla vôľa to tam ešte rýchlo doplniť, a to isté platí napríklad pre vnútropodnikový presun, že keď sa schvaľuje, že keď si zamestnávateľ presúva zamestnanca v rámci vnútropodnikového presunu, tiež je absurdné, aby vlastne sa naňho nevzťahovala tá možnosť podať tú žiadosť tu na Slovensku, ale teda že musí vycestovať. Čiže to mi prišlo ako, ako také nelogické zmeny, ktoré možno len unikli pozornosti, keď sa teda táto novela narýchlo pripravovala, ale minimálne tí PhD študenti podľa mňa by mali byť vyriešení. Ja som to včera vlastne aj posielala ministerstvu vnútra aj ako spracované už legislatívnotechnicky, nech sa na to pozrú, a dúfam, teda že, že si to osvoja. No a ešte jednu vec, som ich požiadala, aby vyriešili. Ide vlastne o to, že my sme tu takto pred rokom schválili inú novelu zákona o pobyte cudzincov, ktorá od 15. júla tohto roku zavedie povinnosť cudzincov, aby vlastne zložili skúšku slovenského jazyka, ak žiadajú o dlhodobý pobyt, a teda táto zmena bude účinná od 15. júla. Lenže tým, že je problém s tým rezervačným systémom a že tie termíny nie sú a že najmä na dlhodobý pobyt sa dostávajú s niekoľkomesačným oneskorením, znamená to v skutočnosti to, že mnohí cudzinci, ktorí napríklad možno dnes alebo v máji splnili podmienky na podanie žiadosti o dlhodobý pobyt, dostanú ten termín až po 15. júli. A to akože nie je ich chyba, lebo ten systém je preťažený a nie sú tie termíny, lenže oni sa dostanú do situácie, že si teraz pripravujú tie doklady, majú všetko pohromade, tie doklady majú 90-dňovú platnosť a len z dôvodu, že teda je kríza s termínmi a systémom, tak dostanú termín po 15. júli, prídu tam a policajt im povie, že no ale vy už po novom potrebujete aj skúšku zo slovenského jazyka, tak sa rovno môžu vlastne otočiť a čakať ďalšie mesiace, kým jednak si vybavia tú skúšku a jednak znova dajú dokopy tie doklady, keďže medzitým im uplynie platnosť. Čiže ja som navrhla, že keď máme túto krízovú situáciu, podľa mňa je to nefér voči tým cudzincom, lebo oni za to nemôžu, že prosto tie termíny nie sú dostupné v podstate ako keby nieže ihneď, ale v tej dostatočnej dobe. A že nie som teda proti tej jazykovej skúške, veď chápem, že tí cudzinci by mali, keď už tu majú formu trvalého pobytu, nejakým spôsobom komunikovať po slovensky s úradmi, ale že teda by bolo treba posunúť účinnosť tejto novely z minulého roka o nejaké mesiace, prípadne možno od januára roku 2026, keď teda, dúfam, že už tá situácia (povedané so smiechom) bude konečne vyriešená a tie termíny budú k dispozícii, aby títo cudzinci vlastne sa svojou... bez svojho vlastného zavinenia nedostali do situácie, že vlastne po tom 15. júli budú musieť zrazu splniť podmienku, o ktorej teraz, keď možno teraz si klikajú tie termíny, vôbec nevedeli, že ju splniť majú, a nemusia ju splniť. Čiže to mi príde prosto otázka takej základnej férovosti k tým ľuďom, ktorí naozaj nemôžu za to, že ten systém padol a že, že nie je dostatok termínov, takže ja som to včera posielala ministrovi vnútra, a teda ministerstvu vnútra a legislatívnemu odboru a dúfam, že fakt sú to tri malé zmeny, ktoré podľa mňa by trochu pomohli odstrániť nejakú takú neférovosť a nespravodlivosť, tak môžete apelovať na vášho kolegu, aby ešte teda v rámci tohto procesu zvážili tieto tri malé zmeny prijať. Bolo by to podľa mňa vhodné. Takisto len teda chcela ešte pripomenúť, že čo je podľa mňa veľmi dôležité sfunkčniť, a nedostala som na to odpoveď ani včera počas rokovaní výborov k tejto novele zákona. Tak my sme tu boli v decembri tiež pri novele zákona o pobyte cudzincov, kde sa zaviedla možnosť podávať žiadosti o obnovenie pobytu elektronicky. To znamená, že keď už raz máte udelené povolenie na pobyt, máte pobytovú kartu, ktorá vyzerá ako náš občiansky preukaz, môžete rovnako mať na to BOK a PIN kód a komunikovať so štátom elektronicky. No a v decembri teda sa zaviedlo, že konečne sa tieto preukazy môžu využiť aj na podávanie teda obnovujúcich žiadostí, logicky, však niekto, kto podáva prvú žiadosť o pobyt, nemá náš pobytový preukaz, čiže tam to nie je možné, ale pri tých, čo tu už žijú, to, samozrejme, možné je. A je to opatrenie, ktoré je podporené z plánu obnovy, čiže my sme mali povinnosť vybudovať... ===